**DĖL LORETOS GROCHAUSKIENĖS ATLEIDIMO IŠ ROKIŠKIO PAGRINDINĖS MOKYKLOS DIREKTORĖS PAREIGŲ**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 55 straipsnio 1 dalimi ir atsižvelgdama į Loretos Grochauskienės 2018 m. kovo 1 d. prašymą bei Elingos Pitrėnaitės2018 m. kovo 1 d. sutikimą, Rokiškio rajono savivaldybės taryba

n u s p r e n d ž i a:

1. Atleisti Loretą Grochauskienę 2018 m. balandžio 9 d. iš Rokiškio pagrindinės mokyklos direktorės pareigų ir nutraukti 2014 m. birželio 13 d. darbo sutartį Nr. 305 darbuotojos prašymu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Loretai Grochauskienei atleidimo iš pareigų dieną darbo užmokestį;

2.2. atlikti darbo sutarties su Loreta Grochauskiene nutraukimo įforminimą;

2.3. sudaryti Rokiškio pagrindinės mokyklos reikalų perdavimo komisiją.

3. Pavesti Rokiškio pagrindinės mokyklos socialinei pedagogei Elingai Pitrėnaitei nuo 2018 m. balandžio 10 d. iki bus paskirtas direktorius (išrinktas konkurso būdu) laikinai eiti Rokiškio pagrindinės mokyklos direktorės pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL LORETOS GROCHAUSKIENĖS ATLEIDIMO IŠ ROKIŠKIO PAGRINDINĖS MOKYKLOS DIREKTORĖS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Loretą Grochauskienę iš Rokiškio pagrindinės mokyklos direktorės pareigų (darbo sutarties nutraukimas darbuotojos prašymu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Loretos Grochauskienės atleidimas iš Rokiškio pagrindinės mokyklos direktorės pareigų ir atsiskaitymas su ja atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu*.* Pavesti Rokiškio pagrindinės mokyklos socialinei pedagogei Elingai Pitrėnaitei nuo 2018 m. balandžio 10 d. iki bus paskirtas direktorius (išrinktas konkurso būdu) laikinai eiti Rokiškio pagrindinės mokyklos direktorės pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio pagrindinės mokyklos direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, galės dalyvauti konkurse.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė